|  |
| --- |
| **PRAVILNIK**  **O IZGLEDU OBRASCA SLUŽBENE LEGITIMACIJE INSPEKTORA**  *("Sl. glasnik RS", br. 81/2015)* |

**Član 1**

Ovim pravilnikom propisuje se izgled obrasca službene legitimacije inspektora (u daljem tekstu: službena legitimacija).

**Član 2**

Službena legitimacija je pravougaonog oblika, veličine 70 x 95 mm, urađena u vidu knjižice.

Spoljne strane korica su obložene kožom tamno teget boje, dok na unutrašnjim stranama korica i listovima dominiraju svetlo plava i bela boja.

Službena legitimacija je obložena providnim plastificiranim zaštitnim materijalom.

Službena legitimacija izdaje se na obrascu, koji je odštampan uz ovaj pravilnik i čini njegov sastavni deo.

Tekst službene legitimacije ispisuje se na srpskom jeziku ćiriličkim pismom. Tekst službene legitimacije državnog i drugog organa, koji ima sedište na teritoriji na kojoj su, u skladu sa zakonom, u službenoj upotrebi i jezik i pismo pripadnika nacionalnih manjina, ispisuje se i na jeziku i pismu nacionalnih manjina.

**Član 3**

Naslovna strana obrasca službene legitimacije sadrži:

1) na vrhu, na sredini, utisnut mali grb Republike Srbije;

2) ispod malog grba, na sredini, natpis:

"REPUBLIKA SRBIJA", a na službenoj legitimaciji inspektora organa autonomne pokrajine ili jedinice lokalne samouprave, ispod toga, natpis sa nazivom autonomne pokrajine, odnosno jedinice lokalne samouprave;

3) ispod toga, na sredini, na službenoj legitimaciji republičkog inspektora - reči: "(naziv organa državne uprave/državnog organa u čijem sastavu je inspekcija)", a na službenoj legitimaciji inspektora organa autonomne pokrajine ili jedinice lokalne samouprave - reči: "(naziv organa autonomne pokrajine/jedinice lokalne samouprave u čijem sastavu je inspekcija)" i, ispod toga, reči: "(naziv inspekcije)";

4) ispod toga, na sredini, natpis:

"SLUŽBENA LEGITIMACIJA".

Prva unutrašnja strana obrasca službene legitimacije sadrži:

1) na sredini - mesto za fotografiju imaoca legitimacije dimenzija 25 x 35 mm, preko koje se u donjem desnom uglu otiskuje pečat organa/inspekcije, a u levom gornjem uglu postavlja zaštitna markica;

2) ispod fotografije i pečata, na sredini, liniju za svojeručni potpis imaoca službene legitimacije, i, ispod toga, reči: "(svojeručni potpis)".

Druga unutrašnja strana obrasca službene legitimacije sadrži:

1) u gornjem delu, na sredini, jedan ispod drugog, tekst:

"REPUBLIKA SRBIJA", i na službenoj legitimaciji republičkog inspektora - reči: "(naziv organa državne uprave/državnog organa u čijem sastavu je inspekcija)", a na službenoj legitimaciji inspektora organa autonomne pokrajine ili jedinice lokalne samouprave - reči: "(naziv organa autonomne pokrajine/jedinice lokalne samouprave u čijem sastavu je inspekcija)" i, ispod toga, reči: "(naziv inspekcije)";

2) ispod toga, na sredini, liniju za upisivanje imena i prezimena imaoca službene legitimacije i, ispod toga, na sredini, reči: "(ime i prezime)";

3) ispod toga, na sredini, liniju za upisivanje položaja, odnosno radnog mesta imaoca službene legitimacije i, ispod toga, na sredini, reči: "(položaj - radno mesto)";

4) ispod toga, na sredini, reči: "Jedinstveni broj", a u produžetku liniju za upisivanje tog broja.

Treća unutrašnja strana obrasca službene legitimacije sadrži:

1) u gornjem delu u sredini tekst: "OVLAŠĆENJA IMAOCA SLUŽBENE LEGITIMACIJE";

2) ispod toga, tekst: "Imalac ove službene legitimacije ovlašćen je da preduzima radnje i izriče mere koje su za inspektora utvrđene Zakonom o inspekcijskom nadzoru ("Službeni glasnik RS", broj 36/15) i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti naziv posebnog, odnosno posebnih propisa ili zbirno označenje propisa kojima se uređuje određena oblast inspekcijskog nadzora)";

3) na službenoj legitimaciji inspektora organa autonomne pokrajine ili jedinice lokalne samouprave, u nastavku teksta, zapetu i reči: "koje obavlja kao poverene poslove", "koje obavlja kao izvorne poslove" ili "koje obavlja kao izvorne i poverene poslove", zavisno od vrste ovlašćenja;

4) na levoj strani, ispod ovog teksta, liniju za upisivanje datuma izdavanja službene legitimacije i, ispod toga, reči: "(datum izdavanja)";

5) ispod toga, na sredini, mesto označeno za pečat ("m.p.");

6) ispod toga, na desnoj strani, liniju za potpis rukovodioca organa u čijem sastavu je inspekcija, odnosno popis rukovodioca inspekcije i, ispod toga, reči: "(potpis rukovodioca organa u čijem sastavu je inspekcija/popis rukovodioca inspekcije)".

Četvrta unutrašnja strana obrasca službene legitimacije sadrži:

1) u gornjem delu, na levoj strani, tekst:

"Napomene:";

2) ispod toga, u slučaju privremenog rada na poslovima koji nisu u opisu radnog mesta republičkog inspektora, unosi se tekst: "Imalac ove službene legitimacije, po pismenom nalogu pretpostavljenog, zbog privremeno povećanog obima posla ili zamene odsutnog inspektora, privremeno vrši poslove inspektora, koji nisu u opisu njegovog radnog mesta, jer za njih ispunjava uslove." U skladu sa zakonom, u ovom delu unosi se i drugi tekst koji odgovara određenim okolnostima zbog kojih se napomene unose.

**Član 4**

Danom početka primene ovog pravilnika prestaje da važi Pravilnik o obrascu legitimacije inspektora i načinu njenog izdavanja ("Službeni glasnik RS", broj 29/92) i pravilnici kojima se uređuju službene legitimacije inspektora u odgovarajućim oblastima inspekcijskog nadzora u delu kojim se uređuje službena legitimacija.

Službene legitimacije izdate po ranijim propisima važe do njihove zamene, koja će se izvršiti najkasnije u roku od 90 dana od dana početka primene ovog pravilnika.

**Član 5**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije", a primenjuje se od 30. aprila 2016. godine.

**Obrazac**

**Službena legitimacija**

|  |  |
| --- | --- |
| D:\ParagrafLex\browser\Files\Old\t\t2015_09\t09_0247_s001.gif  REPUBLIKA SRBIJA  *(naziv autonomne pokrajine, odnosno jedinice lokalne samouprave)* (naziv organa državne uprave/državnog organa u čijem sastavu je inspekcija) *(naziv organa autonomne pokrajine/jedinice lokalne samouprave u čijem sastavu je inspekcija)* (naziv inspekcije)  **SLUŽBENA LEGITIMACIJA**  *Naslovna strana* |  |

|  |  |  |  |  |  |  |
| --- | --- | --- | --- | --- | --- | --- |
| |  |  |  | | --- | --- | --- | |  | Slika |  |  |  |  | | --- | --- | |  | M.P. |   \_\_\_\_\_\_\_\_\_\_\_\_\_\_\_\_\_\_\_\_\_\_ (svojeručni potpis)  *Strana 1* | REPUBLIKA SRBIJA *(naziv autonomne pokrajine, odnosno jedinice lokalne samouprave)* (naziv organa u čijem sastavu je inspekcija) (naziv inspekcije)  \_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime)  \_\_\_\_\_\_\_\_\_\_\_\_\_\_\_\_\_\_\_\_\_\_\_ (položaj - radno mesto)  Jedinstveni broj \_\_\_\_\_\_\_\_\_\_  *Strana 2* |

|  |  |
| --- | --- |
| OVLAŠĆENJA  IMAOCA SLUŽBENE LEGITIMACIJE  Imalac ove službene legitimacije ovlašćen je da preduzima radnje i izriče mere koje su za inspektora utvrđene Zakonom o inspekcijskom nadzoru ("Službeni glasnik RS", broj 36/15) i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  (naziv propisa ili zbirno označenje propisa kojima se uređuje određena oblast inspekcijskog nadzora) *koje obavlja kao poverene poslove/izvorne poslove/izvorne i poverene poslove*  \_\_\_\_\_\_\_\_\_\_\_\_\_\_\_\_ (datum izdavanja)  (M.P.)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (potpis rukovodioca organa u čijem sastavu je inspekcija/potpis rukovodioca inspekcije)  *Strana 3* | Napomene:  *Imalac ove službene legitimacije, po pismenom nalogu pretpostavljenog, zbog privremeno povećanog obima posla ili zamene odsutnog inspektora, privremeno vrši poslove inspektora, koji nisu u opisu njegovog radnog mesta, jer za njih ispunjava uslove/druge napomene.*  *Strana 4* |